Måske har du dårlige associationer til eternittage. Det skyldes sandsynligvis, at der førhen var asbest i eternittage. I dag forholder det sig dog helt anderledes. Siden 1988 har man ikke produceret asbestholdige tagplader. Du kan derfor være helt tryg, hvis du vælger et eternittag.
Der findes stadig tage i Danmark med asbest. Hvis du er i tvivl om, hvorvidt dit tag er asbestholdigt, kan du kigge på, hvornår pladerne er producerede.
Hvis det er før 1984, er der asbest i. Hvis det er efter 1988, er der ikke asbest i. Hvis det er imellem de to årstal, kan der være asbest i.
Du kan også tjekke oversiden af tagpladerne. Her vil der være trykt et nummer med 5-10 cifre. Hvis det første tal er 4 eller 5, har taget ikke asbest i sig.
Hvis det er 0 eller 1, vil det indeholde asbest.
Du kan altid få analyseret pladerne, hvis du er i tvivl, eller hvis cifrene kan være svære at aflæse.